Diari Oficial de la Generalitat Valenciana


Sumari del DOGV 5027, del 14-06-2005 (2005/6042)

ORDE de 23 de maig de 2005, de la Conselleria de Justícia i Administracions Públiques, per la qual s'homologa la modificació dels Estatuts de la Mancomunitat de Serveis Socials de Beneixama, el Camp de Mirra i Cañada.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5027

Data del DOGV
:   14-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6042


Data del document
:   23-05-2005

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Beneixama
    * Camp de Mirra, el
    * Cañada
    * administració local
    * associació de municipis
    * servei social
    * reglament intern

ORDE de 23 de maig de 2005, de la Conselleria de Justícia i Administracions Públiques, per la qual s'homologa la modificació dels Estatuts de la Mancomunitat de Serveis Socials de Beneixama, el Camp de Mirra i Cañada. [2005/6042]
  
Els plens dels ajuntaments de Beneixama, el Camp de Mirra i Cañada van acordar aprovar la modificació dels articles 3 i 18 dels Estatuts de la Mancomunitat, el primer referit als fins de la Mancomunitat, i el segon, regulador de les aportacions econòmiques de tals municipis a aquesta. Remesos l'expedient tramitat i els estatuts aprovats a aquesta Conselleria, no s'hi adverteix cap infracció de l'ordenament jurídic, ni menyscabament de les competències d'aquesta Comunitat Autònoma, ni interferència en el seu exercici.
  
Per tot això, i d'acord amb el Decret 181/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques,
  
ORDENE
  
Article 1
  
S'homologa la modificació dels Estatuts de la Mancomunitat de Serveis Socials de Beneixama, el Camp de Mirra i Cañada, en haver-se acreditat en l'expedient la legalitat de les actuacions.
  
Article 2
  
Els articles modificats queden redactats en els termes següents:
  
Article 3. Finalitats
  
1. La competència de la Mancomunitat s'estendrà a la prestació dels serveis següents:
  
- Prestació de serveis socials.
  
- Arreplega de fem, eliminació de residus sòlids urbans i industrials i neteja viària.
  
- Manteniment de parcs i jardins.
  
- Prestació del servei d'abastiment d'aigua.
  
- Arreglament i manteniment de camins.
  
- Transport.
  
- Actuacions i muntatges d'enllumenat de festes.
  
- Actuacions culturals.
  
- Servei d'assistència tècnica en matèria d'urbanisme.
  
2. A més de la competència ressenyada en l'apartat 1 podrà tindre competències en altres serveis; per a això caldrà la conformitat dels municipis que la integren i que estiguen interessats, i es posarà de manifest mitjançant un acord dels seus respectius plens adoptat per majoria absoluta.
  
3. La Mancomunitat estudiarà aquestes peticions i en resoldrà sobre la viabilitat.
  
4. La prestació i explotació dels serveis podrà realitzar-la la Mancomunitat conforme a qualsevol de les formes previstes en l'ordenament jurídic vigent, i d'acord amb les competències que tinga delegades pels ajuntaments que la integren.
  
Article 18. Aportacions econòmiques
  
Les aportacions dels municipis mancomunats les fixaran anualment per a cada exercici econòmic el Ple de la Mancomunitat, amb el quòrum de la majoria absoluta del nombre legal dels seus membres i seran les següents:
  
a) Una quota principal i obligatòria per atendre les despeses ordinàries de prestació dels serveis, conservació i administració, en proporció al nombre d'habitants de dret de cada municipi, segons l'últim padró.
  
b) Una quota extraordinària i obligatòria per atendre despeses d'aquest caràcter, que es distribuirà de la mateixa manera que en l'apartat a).
  
c) Una quota mensual que s'abonarà en funció del cost que la prestació d'un determinat servei, a qualsevol dels ajuntaments, puga suposar per a la Mancomunitat; l'esmentada quota també podrà determinar-se en funció de la intensitat de la prestació del servei o en les circumstàncies especials de prestació d'aquest.
  
València, 23 de maig de 2005
  
El conseller de Justicia i Administracions Públiques